
      Бекітілді
     2026 жылғы 11 қарашадағы
     №9-2026 Конкурстық       

     комиссияның шешімімен

КОНКУРСТЫҚ ҚҰЖАТТАМА

Алматы қ., 2026 жыл

1. Мүліктің толық атауы және орналасқан жері:
«Азаматтық авиация академиясы» АҚ-ның Алматы қаласы, Закарпатская көшесі, 44 мекенжайында орналасқан оқу корпусының №1 қабатындағы (фойе) ауданы 12 шаршы метр үй-жайы.

2. Мүліктің сипаттамасы және нысаналы мақсаты:
	№
	Атауы
	Жалпы ауданы, шаршы метр
	Орналасқан жері

	1.
	Үй-жай
	12
	«Азаматтық авиация академиясы» АҚ-ның Алматы қ., Закарпатская көшесі, 44 мекенжайындағы оқу корпусының №1 қабаты (фойе)


3. Техникалық ерекшелік:
3.1. Техникалық ерекшелік осы Конкурстық құжаттамаға №1 қосымшада келтірілген.
4. Алаңды бір айға жалға алу құны:
	№ 
	Атауы 
	Алаңды бір айға жалға алудың бастапқы құны, АЕК

	1.
	«Азаматтық авиация академиясы» АҚ-ның Алматы қаласы, Закарпатская көшесі, 44 мекенжайындағы оқу корпусының №1 қабатында (фойе) орналасқан ауданы 12 шаршы метр үй-жай»
	78 АЕК


5. Конкурстық өтінімдерді қабылдау мерзімі:
Өтінімдер 2026 жылғы 11 қарашадан (сағат 10:00-ден 17:30-ға дейін) 2026 жылғы 17 қарашаға дейін (сағат 08:30-дан 09:00-ге дейін) мына мекенжай бойынша қабылданады: Қазақстан Республикасы, Алматы қаласы, Закарпатская көшесі, 44, Академия ғимараты, ADM 08 кабинеті.
6. Конкурсқа қатысушыларға қойылатын талаптар (оның ішінде біліктілік талаптары):
1. құқық қабілеттілігі болуы;

2. қызметтерді көрсету технологиясына сәйкес талап етілген жағдайда, шарттың қолданылу мерзімі ішінде меншігінде немесе жалдау шарттарында материалдық және материалдық емес активтері болуы;

3. техникалық ерекшелікте көрсетілген талаптарға сәйкес болуы;

4. конкурс өткізілген кезде төлем қабілетті болуы, сондай-ақ оның қаржы-шаруашылық қызметі Қазақстан Республикасының заңнамасына сәйкес тоқтатыла тұрмаған және таратылуға жатпайтын болуы;

5. мемлекеттік сатып алуға жосықсыз қатысушылар тізілімінде және Борышкерлердің бірыңғай тізілімінде болмауы.
7. Конкурстық өтінімдерді ұсыну тәртібі
7.1. Конкурстық өтінімді конкурсқа қатысушы немесе сенімхат бойынша оның мүдделерін білдіретін тұлға қағаз жеткізгіште, мөрленген конвертте ұсынады. Қағаз нұсқасы тігіліп, беттері нөмірленуі тиіс, ал соңғы беті конкурсқа қатысушының қолымен және мөрімен (бар болған жағдайда) куәландырылуы қажет. Құжаттарда жолдар арасында кірістірулерге жол берілмейді.

7.2. Мөрленген конверттің сыртқы бетінде конкурсқа қатысушы мыналарды көрсетеді:

1. лоттың нөмірі мен атауын;

2. конкурсқа қатысушының толық атауын және пошталық мекенжайын;

3. толық атауын.

Конкурсқа қатысушы конкурстық өтінімді дайындауға байланысты барлық шығыстарды өз бетінше көтереді.
8. Конкурсқа қатысушылардың конкурстық өтінімдерін ашу, қарау, бағалау және салыстыру рәсімінің сипаттамасы:
8.1. Конкурстық өтінімдерді беру мерзімі 5 (бес) күнтізбелік күнді құрайды және конкурс өткізу туралы хабарландыру жарияланған күннен бастап есептеледі.

8.2. Конкурстық өтінімдерді қабылдау мен тіркеуді Комиссия хатшысы жүзеге асырады. Конкурстық өтінімдердің сақталуын Комиссия хатшысы қамтамасыз етеді.

8.3. Конкурсқа қатысуға арналған өтінімдерді қабылдау конкурсқа қатысушылардың өтінімдері ұсынылуына қарай хронологиялық тәртіппен өтінімдерді тіркеу журналына енгізу арқылы жүзеге асырылады. Өтінімдерді тіркеу журналы тігілген, нөмірленген, Комиссия хатшысы парақтап қол қойған және мөрмен бекітілген болуы тиіс. Өтінімдерді тіркеу журналында өтінімнің келіп түскен күні мен уақыты тіркеледі.

8.4. Белгіленген мерзім өткеннен кейін ұсынылған конкурстық өтінім ашылмайды және конкурсқа қатысушыға қайтарылады.

8.5. Конкурсқа қатысушылар конкурстық өтінімдерін ұсынудың түпкілікті мерзімі аяқталғанға дейін өздерінің конкурстық өтінімдерін өзгертуге немесе кері қайтарып алуға құқылы. Конкурстық өтінімді кері қайтарып алу еркін нысандағы жазбаша өтініш түрінде ресімделеді.

8.6. Конкурстық өтінімдерін кері қайтарып алған конкурсқа қатысушылар конкурстық өтінімдерді ұсынудың түпкілікті мерзімі аяқталғанға дейін конкурсқа қатысуға қайта өтінім бере алады. Конкурстық өтінімдерді ұсыну мерзімі аяқталғаннан кейін оларға өзгерістер енгізуге жол берілмейді.

8.7. Конкурсқа қатысушы және оның үлестес тұлғасы бір лот бойынша конкурсқа қатар қатыса алмайды.

8.8. Конкурстық өтінімдерді қабылдаудың түпкілікті мерзімі аяқталған уақыт пен конкурстық өтінімдер салынған конверттерді ашу рәсімінің басталу уақыты арасындағы уақыт 2 (екі) сағаттан аспауға тиіс. Конкурстық өтінімдер салынған конверттерді ашу жөніндегі Комиссия отырысына конкурсқа қатысушылар немесе өкілеттіктері сенімхатпен расталған олардың өкілдері қатысады.

8.9. Комиссия отырысы басталғанға дейін Комиссия хатшысы конкурсқа қатысушылар өкілдерінің конкурстық өтінімдер салынған конверттерді ашу рәсімін жүргізу кезінде олардың мүдделерін білдіруге арналған тиісті түрде ресімделген өкілеттіктерін тексереді.

8.10. Әрбір конкурстық өтінім салынған конвертті ашу кезінде Комиссия конкурстық өтінім құрамындағы құжаттардың тізбесін жариялайды. Конкурстық өтінім ашылған сәттен бастап Комиссия конкурсқа қатысушы ұсынған конкурстық өтінім мен оған қоса берілген құжаттарды толықтығы және дұрыстығы тұрғысынан 3 (үш) жұмыс күні ішінде қарайды.

8.11. Ұсынылған құжаттар Академияның талаптарына сәйкес келген жағдайда, Комиссия конкурсқа қатысушыны конкурсқа қатысуға жібереді.

8.12. Комиссия мынадай жағдайларда конкурсқа қатысушының конкурстық өтінімін қабылдамайды және қайтарады:

1. конкурсқа қатысушы Академияның талаптарына сәйкес келмеген жағдайда;

2. конкурсқа қатысушының конкурстық өтінімі және оған қоса берілген құжаттар Академияның талаптарына сәйкес келмеген жағдайда;

3. Академияның талаптарына сәйкестігі туралы анық емес ақпарат ұсынылғаны анықталған жағдайда;

4. конкурстық өтінім Академияның талаптарын бұза отырып ұсынылған жағдайда.

8.13. Академияның талаптарына қайшы келмейтін өзге де негіздер бойынша конкурсқа қатысуға жіберуден бас тартуға жол берілмейді.

8.14. Комиссия хатшысы:

1. конкурстық өтінімдер салынған конверттерді ашу туралы тиісті хаттаманы ресімдейді;

2. конкурстық өтінімдер салынған конверттерді ашу туралы хаттаманы Комиссия мүшелеріне қол қоюға жібереді.

8.15. Конкурстық өтінімдерді қарау мерзімі ішінде Комиссия төрағасы ұсынылған конкурстық өтінімдерді қарау және талқылау үшін Комиссия отырыстарын шақырады.

8.16. Конкурс өткізу кезінде бір лот бойынша 1 (бірден) артық жеңімпазды айқындауға жол берілмейді. Конкурстың жеңімпазы конкурстық баға ұсынысының ең жоғары бағасын ұсынған конкурсқа қатысушы болып айқындалады.

8.17. Комиссияның шешімі ашық дауыс беру арқылы қабылданады және Комиссия мүшелерінің жалпы санының көпшілігі дауыс берген жағдайда қабылданды деп есептеледі. Комиссияның әрбір мүшесі бір дауысқа ие. Дауыстар тең болған жағдайда, Комиссия төрағасы дауыс берген шешім қабылданды деп есептеледі.

8.18. Комиссия мүшесі өзінің ерекше пікірін білдіруге құқылы. Ерекше пікір жазбаша түрде баяндалады және конкурс қорытындылары туралы хаттамаға қоса беріледі.

8.19. Комиссия конкурстық өтінімдер салынған конверттер ашылған күннен бастап 3 (үш) жұмыс күнінен аспайтын мерзімде конкурс қорытындыларын шығарады. Бұл ретте Комиссия мүшелері мен Комиссия хатшысы қол қоятын конкурс қорытындылары туралы хаттама ресімделеді.

8.20. Конкурс қорытындыларын шығару кезінде Комиссия конкурс жеңімпазынан басқа, конкурстық ұсынысы жеңімпаздан кейінгі ең қолайлы болып танылған конкурсқа қатысушыны да айқындайды.

8.21. Академия конкурс қорытындылары туралы хаттамаға қол қойылған күннен кейінгі 5 (бес) жұмыс күнінен кешіктірмей, қол қойылған конкурс қорытындылары туралы хаттаманың мәтінін Академияның интернет-ресурсында жариялайды.

8.22. Академия конкурс қорытындылары туралы ақпарат жарияланған күннен бастап 5 (бес) күнтізбелік күн ішінде конкурс жеңімпазымен 12 ай мерзімге тиісті шарт жасасады. Конкурс жеңімпазы техникалық ерекшелікте белгіленген сомаға үй-жайды жөндеу жөніндегі міндеттемелерін орындаған жағдайда, жалдау шартының қолданылу мерзімі тараптардың қосымша келісімге қол қоюы арқылы 24 айға ұзартылады.

8.23. Конкурс жеңімпазы Академиямен шарт жасасудан бас тартқан жағдайда, Комиссия конкурстық ұсынысы жеңімпаздан кейінгі ең қолайлы болып табылатын конкурсқа қатысушымен шарт жасасу жөнінде келіссөздер бастайды.

8.24. Конкурс жеңімпазынан кейінгі ең үздік деп танылған конкурстық ұсыныстың иесі Академиямен шарт жасасудан бас тартқан жағдайда, конкурс өтпеді деп танылады.

8.25. Комиссия мынадай жағдайларда конкурсты өтпеді деп таниды:

1. конкурсқа қатысуға арналған конкурстық өтінімдер ұсынылмаған жағдайда;

2. конкурсқа қатысуға 2 (екіден) аз конкурстық өтінім ұсынылған жағдайда;

3. конкурсқа 1 (бір) ғана қатысушы жіберілген жағдайда;

4. конкурсқа бірде-бір қатысушы жіберілмеген жағдайда.

8.26. Конкурс Комиссия тарапынан өтпеді деп танылған жағдайда, Комиссия конкурс өтпеді деп танылған күннен бастап 3 (үш) жұмыс күнінен кешіктірмей қайталама конкурс өткізу туралы шешім қабылдайды. Қайталама конкурс Академияның ішкі құжаттарына сәйкес өткізіледі.

8.27. Қайталама конкурс өткізілген кезде Комиссияның шешімі бойынша, егер конкурсқа бір ғана қатысушының конкурстық өтінімі ұсынылса және жалғыз қатысушы Академияның талаптарына сәйкес келсе, конкурс өтті деп танылады.

9. Конкурсқа қатысушылардың конкурстық өтінімдерін ашу күні мен уақыты:
	№
	Атауы
	Конкурстық өтінімдерді ашу күні мен уақыты
	Конкурстық өтінімдерді ашу орны

	1.
	«Азаматтық авиация академиясы» АҚ-ның Алматы қ., Закарпатская көшесі, 44 мекенжайындағы оқу корпусының №1 қабатында (фойе) орналасқан ауданы 12 шаршы метр үй-жай»
	2026 жылғы 17 қараша, сағат 09:00
	Алматы қ., Закарпатская көшесі, 44, Академия ғимараты, ADM 08 кабинеті


№1 қосымша
ТЕХНИКАЛЫҚ ЕРЕКШЕЛІК

«Азаматтық авиация академиясы» АҚ-ның Алматы қаласы, Закарпатская көшесі, 44 мекенжайындағы оқу корпусының №1 қабатында (фойе) орналасқан ауданы 12 шаршы метр үй-жайына жалға алушыны таңдау бойынша қайта конкурс өткізуге арналған
1. Конкурс нысанасы
1.1. Конкурс нысанасы – үй-жайды қоғамдық тамақтандыру объектісі – кофехана/буфет ретінде ұйымдастыру, жабдықтау және одан әрі пайдалану үшін жалға алушыны таңдау. Үй-жайдың ауданы 12 шаршы метрді құрайды және Алматы қаласы, Закарпатская көшесі, 44 мекенжайында орналасқан Академияның оқу корпусының 1-қабатында орналасқан.

1.2. Жалға алушы қаржылық, материалдық және еңбек ресурстары, объектінің ұсынылған тұжырымдамасы, үй-жайды жөндеуге және жабдықтауға жоспарланған инвестициялар көлемі, сондай-ақ жалдау ақысының мөлшері ескеріле отырып, конкурстық негізде айқындалады.

1.3. Үй-жайды жалға берудің негізгі шарты – конкурс жеңімпазының үй-жайға жөндеу жұмыстарын жүргізу, оны тиісті санитариялық-техникалық және пайдалану жағдайына келтіру, мүкәммалды жаңарту және қосымша жабдықтау, қажетті жабдықтармен, жиһазбен және білікті персоналмен қамтамасыз ету міндеттемесі.
2. Конкурс жеңімпазына қойылатын негізгі талаптар
· Үй-жайға жөндеу жұмыстарын өз қаражаты есебінен жүргізу. Бұл ретте ажырамас жақсартуларға жұмсалған шығындар жалдау шартының талаптарына сәйкес Жалға беруші тарапынан өтеледі. Егер ажыратылатын және ажырамас жақсартулардың жалпы сомасы 5 (бес миллион) теңгеден асатын болса, жалдау шарты автоматты түрде екі күнтізбелік жылға ұзартылады;
· Үй-жайды тиісті санитариялық-техникалық және пайдалану жағдайына келтіру;
· Мүкәммалды жаңарту және қосымша жабдықтау;

· Объектіні қажетті технологиялық жабдықтармен, жиһазбен және өзге де материалдық ресурстармен қамтамасыз ету: конкурс жеңімпазы жүргізген барлық ажырамас жақсартулар, сондай-ақ жөндеу жұмыстары мен сатып алынатын жабдықтардың көлемі, тізбесі және құны Тараптармен алдын ала келісіледі. Құжатпен расталған және алдын ала келісілген шығындар жалдау шартымен белгіленген тәртіпте жалдау ақысының есебіне жатқызылады.
·  Қатысушының тәжірибесі мен біліктілігіне қойылатын талаптар:
1. Қоғамдық тамақтандыру объектісінің үздіксіз әрі сапалы жұмысын қамтамасыз ету;

2. Әлеуетті өнім берушінің меншігінде немесе жалдауында үй-жайы (ас блогы) болуы тиіс. Үй-жай (ас блогы) Алматы қаласында орналасуы тиіс;

3. Тамақ өнімдерін тасымалдауға арналған автокөлік құралы: кемінде екі бірлік (шанағы тоңазытқыш қондырғысымен жабдықталған рефрижератор) болуы және растайтын әрі рұқсат беру құжаттары ұсынылуы тиіс. Автокөлік құралдары Алматы қаласында тіркелген болуы қажет;

4. Кофеханаларды/буфеттерді басқару тәжірибесі: қатысушының кофеханаларды/буфеттерді ұйымдастыру және басқару бойынша расталған тәжірибесі болуы тиіс;

5. Конкурсқа қатысушы Қазақстан Республикасының заңнамасына сәйкес соңғы аяқталған екі күнтізбелік жыл үшін салық міндеттемелерін орындағанын растайтын құжаттарды ұсынады. Растайтын құжаттар ретінде тиісті кезеңдерге арналған салық есептілігі, салықтар мен бюджетке төленетін міндетті төлемдер бойынша берешектің жоқтығы туралы мәліметтер, сондай-ақ салық міндеттемелерінің орындалғанын растайтын уәкілетті мемлекеттік органдардың өзге де құжаттары ұсынылуы мүмкін.
- Еңбек ресурстарына қойылатын талаптар:
1. Қатысушының штатында растайтын құжаттары (орта арнаулы, техникалық және кәсіптік немесе жоғары білімі туралы дипломы/куәлігі/аттестаты) бар кемінде 2 аспаз болуы тиіс;

2. Қатысушының конкурстық өтінім берілген күні кемінде 3 (үш) ай жұмыс тәжірибесі болуы және жұмысқа орналасқанын растайтын құжаттарды ұсынуы тиіс;

3. Конверттер ашылған сәтте конкурсқа қатысушының кемінде 5 (бес) қызметкерінде қолданыстағы медициналық кітапшалар болуы тиіс;

4. Қатысушы шарт жасалған күні ұйым штатында қоғамдық тамақтандыру объектісінің қызметін санитариялық-эпидемиологиялық сүйемелдеуге жауапты маманның болуын қамтамасыз етуі тиіс. Біліктілігін растау үшін әлеуетті өнім беруші эпидемиолог дәрігер біліктілігі берілгені көрсетілген кәсіптік немесе жоғары білімі туралы растайтын құжатты (дипломды/куәлікті/аттестатты) ұсынуға міндетті.
3. Жөндеу жұмыстарына қойылатын талаптар
· Жөндеу жұмыстары.
Қажетті жұмыстардың нақты тізбесі үй-жайларды қарап-тексеру нәтижелері бойынша айқындалады және жөндеу жұмыстары басталғанға дейін Тараптармен келісіледі.

· Жиһаз орнату.
Үй-жайдың функционалдық мақсатын, интерьердің бірыңғай тұжырымдамасын және келушілердің жайлы орналасуын ескере отырып, жаңа жиһазды жеткізу және орнату.

· Жалюзиді ауыстыру.
Қолданыстағы жалюзиді бөлшектеу және терезе ойықтарының өлшемдері мен үй-жайдың жалпы дизайнын ескере отырып, жаңасын орнату.

· Шағын кітапханаға арналған корпус жиһазын орнату.
Келушілерге арналған шағын кітапхананы ұйымдастыру және кітаптарды, оқу материалдарын орналастыру үшін корпус жиһазын дайындау және монтаждау.

· Жұмсақ жиһаз орнату.
Келушілерге жайлы демалыс, қарым-қатынас жасау және өз бетінше жұмыс істеу аймағын құру мақсатында кемінде 8 бірлік жұмсақ жиһазды жеткізу және орналастыру.

· Құрылғыларды зарядтауға арналған электр нүктелерін ұйымдастыру.
Келушілерге арналған аймақтарда ұялы телефондарды, ноутбуктерді және басқа да электрондық құрылғыларды қауіпсіз зарядтау мүмкіндігін қамтамасыз ету үшін электр коммуникацияларын жүргізу және кемінде 10 (он) қосымша электр розеткасын орнату.

· Қолданыстағы сөрені бөлшектеу және терезе жанындағы аймақты жабдықтау.
Терезе ойығының жанында орналасқан қолданыстағы сөрені бөлшектеп, оның орнына қосымша демалыс және студенттердің жұмыс істеу аймағын құру үшін корпус жиһазы мен жұмсақ отыратын орындарды орнату.

· Жиһазды жаңарту.
Корпус жиһазын жаңарту немесе ауыстыру, жұмсақ жиһаз орнату және келушілерге арналған жайлы отыратын орындарды ұйымдастыру.

· Тоңазытқыш жабдықтары.
Сусындарды, десерттерді, пісірілген өнімдерді және басқа да азық-түлік өнімдерін сақтау мен көрсету үшін кемінде бір функционалдық тоңазытқыш жабдығын орнату.

· Кофе жабдықтары.
Кофе сусындарын дайындау үшін кемінде бір кәсіби кофе машинасын және қажетті қосымша жабдықтарды орнату.

· Бар сөресі және жұмыс аймағы.
Жабдықтарды орналастыруды, жұмыс беттерін және мүкәммалды сақтауға арналған орындарды қоса алғанда, сусындар мен өнімдерді дайындау және беру үшін ыңғайлы әрі функционалдық аймақ ұйымдастыру.

· Электрмен жабдықтау және коммуникациялар.
Өрт қауіпсіздігі және электр қауіпсіздігі жөніндегі шаралар мен талаптарды сақтай отырып, орнатылатын жабдықты қауіпсіз пайдалану үшін электр қосылымдары мен өзге де коммуникацияларды дайындау және бейімдеу.

· Кофе тартқыш.
Сусындарды дайындау алдында кофе дәндерін тікелей тартуға арналған кемінде бір кәсіби кофе тартқышты жеткізу және орнату.

· Тоңазытқыш витриналар.
Дайын өнімдерді, сусындарды, десерттер мен кондитерлік өнімдерді қажетті температуралық режимдерді сақтай отырып көрсетуге, салқындатуға және сақтауға арналған кемінде 3 (үш) тоңазытқыш витринаны жеткізу және орнату.

· Суды сүзу жүйесі.
Кофе сусындарын дайындау және жабдықты пайдалану кезінде қажетті су сапасын қамтамасыз ету үшін суды сүзу және тазарту жүйесін орнату.

· Контактілі гриль.
Сэндвичтерді, паниниді және басқа да өнімдерді дайындау мен жылытуға арналған кемінде бір кәсіби грильді жеткізу және орнату.

· Шырынсыққыш.
Жаңа сығылған шырындарды дайындауға арналған кемінде бір кәсіби шырынсыққышты жеткізу және орнату.

· Блендер.
Сүт коктейльдерін, смузилерді және басқа да сусындарды дайындауға арналған кемінде бір кәсіби блендерді жеткізу және орнату.

· Барлық жабдық қоғамдық тамақтандыру объектілерінде пайдалануға қойылатын кәсіби талаптарға сәйкес болуы тиіс.

· Жабдықты орнату және қосу өрт қауіпсіздігі мен электр қауіпсіздігі жөніндегі шаралар мен талаптарды сақтай отырып, сондай-ақ техникалық сипаттамаларын, өндірушілердің талаптарын және үй-жайдың ерекшеліктерін ескере отырып орындалуы тиіс.

· Конкурс жеңімпазы жабдықты монтаждағаннан кейін оның жұмысқа жарамдылығын және пайдалануға дайындығын, сондай-ақ өрт қауіпсіздігі мен электр қауіпсіздігі нормалары мен талаптарына сәйкестігін тексеруге міндетті.

· Жабдық кофехана/буфет келушілеріне сенімді, өнімді және ыңғайлы қызмет көрсетуді қамтамасыз етуі тиіс.

· Келісу және қабылдау.
Жабдықтардың тізбесі, олардың функционалдық сипаттамаларына қойылатын талаптар, жөндеу жұмыстарының көлемі мен орындалу мерзімдері жұмыстар басталғанға дейін Тараптармен келісіледі. Жұмыстардың нәтижесі еңбек қауіпсіздігі және еңбекті қорғау, электр қауіпсіздігі және өрт қауіпсіздігі жөніндегі нормалар мен талаптарға сәйкес ыңғайлы әрі толыққанды пайдалануды қамтамасыз етуі тиіс.
4. Шығыстарды растау және оларды есепке жатқызу тәртібі
4.1. Жөндеу жұмыстары басталғанға дейін конкурс жеңімпазы сметаны және жоспарланған шығыстардың тізбесін ұсынады.

4.2. Есепке жатқызылуға жататын жұмыстар мен шығыстар Тараптар арасында жазбаша түрде келісіледі.

4.3. Жұмыстар орындалғаннан кейін конкурс жеңімпазы нақты шығыстарды растайтын құжаттарды ұсынады.

4.4. Есепке тек жалға алынған үй-жайды жөндеуге және жабдықтауға тікелей байланысты, құжатпен расталған шығыстар ғана қабылданады.

4.5. Тараптар есепке жатқызылуға жататын шығыстар сомасын келісу актісіне қол қояды.

4.6. Расталған шығыстар сомасы шарт талаптарына сәйкес жалдау ақысының есебіне жатқызылады.
5. Конкурсқа қатысушы ұсынатын құжаттар
· нысан бойынша конкурсқа қатысуға арналған өтініш;

· конкурсқа қатысушының есеп айырысу шоттары ашылған екінші деңгейдегі банктің (банктердің) конкурсқа қатысушының конкурстық өтінімдері салынған конверттер ашылатын күннің алдындағы 3 (үш) айдан астам мерзім ішінде банк (банктер) алдындағы мерзімі өткен кредиторлық берешегінің жоқтығы туралы мәліметтері. Егер конкурсқа қатысушы бірнеше екінші деңгейдегі банктің немесе олардың филиалдарының, сондай-ақ шетелдік банктің клиенті болса, мұндай анықтама аталған банктердің әрқайсысынан ұсынылады. Анықтамаға бірінші басшы немесе оны алмастыратын тұлға қол қоюы және банк (банктер) мөрімен куәландырылуы тиіс;

· конверттер ашылатын күннің алдындағы бір айдан ерте емес мерзімде алынған салық төлеушінің салық берешегінің, міндетті зейнетақы жарналары, міндетті кәсіптік зейнетақы жарналары және әлеуметтік аударымдар бойынша берешегінің жоқтығы (бар екендігі) туралы мәліметтер;

· тіркеу құжаттары;

· басшы туралы мәліметтер;

· жалдау ақысы бойынша қаржылық ұсыныс;

· жөндеу және ашу болжамды мерзімі;

· техникалық ерекшелік талаптарының орындалуы туралы кепілдік хат;

· міндеттемелерді орындауға қаржылық және ұйымдастырушылық қабілетін растайтын құжаттар;

· конкурстық құжаттамада көзделген өзге де құжаттар.
6. Қорытынды ереже
Конкурсқа қатысушының конкурстық ұсынысын ұсынуы оның осы техникалық ерекшеліктің техникалық, ұйымдастырушылық және инвестициялық талаптарымен келісетінін білдіреді.

Конкурс жеңімпазы конкурстық құжаттамада, осы техникалық ерекшелікте және өзінің конкурстық ұсынысында айқындалған талаптармен жалдау шартын жасасуға міндетті.

Жалдау объектісі үшін ұсынылатын жалдау ақысы бастапқы бағадан төмен болмауы тиіс.

Жалдау мерзімінің барлық кезеңінде объектіні пайдалану бейінінің сақталуы міндетті.

Тамақ дайындау үшін пайдаланылатын азық-түлік өнімдерінің сапасы әрбір азық-түлік өнімінің түріне арналған стандартқа сәйкес болуы тиіс.

Қатысушының белгіленген біліктілік талаптарына сәйкес келмеуі немесе міндетті растаушы құжаттарды ұсынбауы конкурстық ұсынысты қабылдамауға негіз болып табылады.
«Азаматтық авиация академиясы» акционерлік қоғамының мүлкін жалға беру тәртібі туралы ережеге
1-қосымша
Нысан

ӨТІНІШ

1. Осы арқылы __________________________________ (бұдан әрі – Конкурсқа қатысушы) конкурс өткізу туралы жарияланған хабарландыруды қарап, конкурстық құжаттамамен танысқаннан кейін конкурс талаптары мен Конкурсқа қатысушыға қойылатын талаптар туралы хабардар екенін растайды және № _____ лот бойынша конкурсқа қатысуға дайын екенін хабарлайды.

2. Конкурсқа қатысушы мыналарға кепілдік береді:

1. шарт талаптарына сәйкес қаржылық міндеттемелердің орындалуын қамтамасыз етуге;

2. конкурстық құжаттамада көрсетілген біліктілік талаптарына сәйкестігін қамтамасыз етуге;

3. ұсынылатын қаржылық талаптар: қосылған құн салығын есепке алмағанда, айына __________ теңге.

3. Конкурсқа қатысушы Конкурсқа қатысушыға қойылатын талаптарға сәйкес келмейтіні анықталған жағдайда, Конкурсқа қатысушының конкурсқа қатысу құқығынан айырылатынымен толық әрі сөзсіз келісімін білдіреді.

4. Осы өтініш Конкурсқа қатысушының тәртіпте және конкурс өткізу туралы хабарландыруда баяндалған талаптар бойынша конкурсқа қатысуға толық әрі сөзсіз келісімін білдіру нысаны болып табылады.

5. 

(жеке тұлғаның қолы, тегі, аты, әкесінің аты (бар болса) немесе заңды тұлғаның атауы және заңды тұлға басшысының немесе сенімхат негізінде әрекет ететін уәкілетті өкілінің тегі, аты, әкесінің аты (бар болса)).

«» ______________ 20 жыл

Мөр орны (бар болса)


«Азаматтық авиация академиясы» Акционерлік қоғамының мүлкін жалға беру тәртібі туралы ережеге
2-қосымша
МҮЛІКТІ ЖАЛҒА БЕРУ ТУРАЛЫ № _____ ШАРТ

Бұдан әрі «Жалға беруші» деп аталатын, Жарғы және __________________________________ негізінде әрекет ететін, «Азаматтық авиация академиясы» АҚ-ның __________________________________ (теңгерім ұстаушы ұйымның атауы) атынан __________________________________ (басшының Т.А.Ә., лауазымы) бір тараптан және бұдан әрі «Жалға алушы» деп аталатын __________________________________ (жеке тұлғаның Т.А.Ә. / заңды тұлғаның атауы, шарт жасасуға уәкілетті өкілдің Т.А.Ә., сенімхат деректемелері) екінші тараптан, төмендегілер туралы осы Шартты жасасты.

1. Жалпы талаптар

1. Жалға беруші Жалға алушыға жалпы ауданы _________ ш.м (га) болатын, __________________________________ мекенжайында орналасқан, № _____ ғимараттың _____ қабатындағы мүлікті (объектіні, алаңды, үй-жайды, іргелес аумақты, жер учаскесін) ______________________________ мақсатында пайдалануға жалға береді, ал Жалға алушы оны қабылдайды.

(Елді мекен, көше, алаң, даңғыл, тұйық көше, үй нөмірі)

2. Жалға алу мерзімі «» __________ 20 жылдан «» __________ 20 жылға дейін _________ мерзімге белгіленеді.

3. Жалға алу мерзімі аяқталғаннан кейін Шарт бұзылған болып есептеледі. Шарттың қолданылу мерзімінің аяқталуы тараптардың жалдау шарты бойынша міндеттемелерінің тоқтатылуына әкеп соғады.

2. Тараптардың құқықтары мен міндеттері

4. Жалға берушінің құқығы бар:

· Жалға алушыдан ай сайын жалдау ақысын алуға;

· Жалға алушының конкурс қорытындылары бойынша қабылдаған шарттық міндеттемелерді орындауына мониторинг пен тексеру жүргізуге;

· Жалға алушының шаруашылық қызметі нәтижесінде мүліктің жай-күйі мен экологиялық ахуалдың нашарлауынан келтірілген залалды Жалға алушыдан өтеуді талап етуге.

5. Жалға алушының құқығы бар:

· жалға алынған мүлікте осы Шарттың 1-тармағында көрсетілген мақсаттарға және осы Шарттың талаптарына сәйкес дербес шаруашылық қызметін жүзеге асыруға;

· жалға алынған мүлікті қабылдау-тапсыру актісіне қол қойылғаннан кейін пайдалануға кірісуге.

6. Жалға беруші міндетті:

· Жалға алушыға мүлікті осы Шарттың талаптарына сәйкес келетін жағдайда беруге;

· осы Шарт келісілгеннен кейін 10 күн ішінде мүлікті қабылдау-тапсыру актісі бойынша Жалға алушыға беруге;

· егер Жалға алушының шаруашылық қызметі заңнамаға және осы Шарттың талаптарына қайшы келмесе, оның шаруашылық қызметіне араласпауға және мүлікті пайдалануына кедергі келтірмеуге;

· Жалға алушының конкурс қорытындылары бойынша қабылдаған шарттық міндеттемелерді орындауын, сондай-ақ жалға берілген мүліктің жай-күйін бақылауға;

· осы Шарт бұзылған жағдайда Жалға алушының жалға алынған мүлікті босатуына қатысты қажетті шараларды қабылдауға;

· Жалға алушыны осы Шарттың мерзімінен бұрын бұзылатыны туралы уақтылы хабардар етуге.

7. Жалға алушы міндетті:

· мүлікті осы Шарттың талаптарына сәйкес пайдалануға қабылдауға;

· жалға алынған мүлікті тек осы Шарттың 1-тармағында көрсетілген тікелей мақсаты бойынша пайдалануға;

· конкурс қорытындылары бойынша қабылдаған шарттық міндеттемелерді орындауға;

· жалға алынған мүлікті Жалға берушіге тапсырғанға дейін тиісті санитариялық және техникалық жағдайда ұстауға;

· Жалға берушінің және құзыретті органдардың жазбаша рұқсатынсыз жалға алынған мүліктің күрделі қайта жоспарлануын (көтергіш конструкцияларға әсер ететін) және қайта жабдықталуын жүргізбеуге;

· жалдау ақысын әр айдың 5-күніне дейін төлеуге, сондай-ақ коммуналдық және өзге де мақсатты қызметтер үшін бөлек шарт негізінде ақы төлеуге;

· салық заңнамасында айқындалған жағдайларда мүлік салығын төлеуге;

· белгіленген тәртіппен Жалға берушінің жалға берілетін мүлікке (объектіге) еркін қол жеткізуін қамтамасыз етуге және оның нұсқауларын белгіленген мерзімде орындауға;

· техникалық пайдалану, қауіпсіздік техникасы және өрт қауіпсіздігі қағидаларын сақтауға, жалға алынған мүлікке қатысты мемлекеттік қадағалау органдарының қолданыстағы қағидалары мен нұсқамаларын орындауға және оларды орындамағаны үшін заңда белгіленген жауаптылықта болуға;

· басқа Жалға алушылардың құқықтарын, сондай-ақ мүлікті пайдалану тәртібін бұзбауға;

· өзінің шаруашылық қызметі нәтижесінде жалға алынған мүліктің сапасы нашарлаған жағдайда, Жалға берушіге келтірілген залалды толық көлемде өтеуге;

· жалға алынған мүлікті кепілге бермеуге немесе оған өзге де ауыртпалықтар салмауға;

· Жалға берушінің талабы бойынша жалға алынған мүлікті (объектіні) пайдалануға қатысты барлық қажетті ақпаратты ұсынуға;

· ұйымдық-құқықтық нысаны, атауы, орналасқан жері және пошталық мекенжайы (заңды тұлғалар үшін), тұрғылықты жері бойынша тіркелген мекенжайы (жеке тұлғалар мен жеке кәсіпкерлер үшін), банктік деректемелері өзгерген күннен бастап 10 күн ішінде Жалға берушіні көрсетілген өзгерістер туралы жазбаша хабардар етуге;

· Шарттың мерзімі аяқталғаннан кейін мүлікті жарамды күйінде Жалға берушіге қайтаруға.

3. Шарт бойынша төлемдер мен есеп айырысулар

8. Мүлікті жалдау ақысының мөлшері айына 1 ш.м (га) үшін __________ теңгені құрайды. Жалпы ауданы _________ ш.м (га) болатын жалға алынған мүлік үшін жалдау ақысы айына _________ теңгені құрайды.

9. Жалдау ақысы нарық конъюнктурасына байланысты тараптардың келісімі бойынша қайта қаралуы мүмкін.

10. Қазақстан Республикасының салық заңнамасына сәйкес Жалға беруші Жалға алушыдан __________ теңге мөлшерінде жер салығын өндіріп алады.

11. Жалдау ақысы уақтылы төленбеген жағдайда, Жалға алушы мерзімі өткен әрбір күн үшін жалпы берешек сомасының 0,2 пайызы мөлшерінде өсімпұл төлейді.

4. Шарттың қолданылу мерзімі, оны өзгерту және тоқтату талаптары

12. Осы Шарт тараптар қол қойған сәттен бастап күшіне енеді.

13. Осы Шартқа енгізілетін барлық өзгерістер мен толықтырулар тараптардың қосымша келісімге қол қоюы арқылы жазбаша нысанда ресімделеді. Қосымша келісім тараптар қол қойғаннан кейін күшіне енеді.

14. Осы Шарттың қолданысы мынадай жағдайларда тоқтатылады:

· егер осы уақыт ішінде Шарттың мерзімі ұзартылмаған болса, оның қолданылу мерзімінің соңғы күні өткеннен кейін;

· Жалға беруші мен Жалға алушының өзара келісімі бойынша Шарт бұзылған жағдайда;

· тараптардың бірінің талабы бойынша Шарт сот тәртібімен мерзімінен бұрын бұзылған жағдайда;

· Жалға алушы болып табылатын заңды тұлға таратылған жағдайда;

· Жалға алушы болып табылатын жеке тұлға қайтыс болған, әрекетке қабілетсіз немесе әрекет қабілеті шектеулі деп танылған не хабар-ошарсыз кеткен деп танылған жағдайда.

15. Жалға берушінің талабы бойынша жалдау шарты мынадай жағдайларда сот тәртібімен мерзімінен бұрын бұзылуы мүмкін, егер Жалға алушы:

· жалға алынған мүлікті (объектіні) Шарт талаптарын немесе мүліктің нысаналы мақсатын бұза отырып пайдаланса;

· өткізілген конкурс қорытындылары бойынша қабылдаған міндеттемелерін орындамаса немесе тиісінше орындамаса;

· Шартта белгіленген мерзім өткеннен кейін жалдау ақысын қатарынан екі реттен артық төлемесе;

· пайдалану барысында жалға алынған мүліктің (объектінің) техникалық сипаттамаларын немесе функционалдық қасиеттерін нашарлатса не оны бұзуға, бүлдіруге, ақаулардың пайда болуына немесе жарамсыз күйге келуіне әкеп соққан зақым келтірсе және оларды жою үшін жөндеу-қалпына келтіру жұмыстарын жүргізу қажет болса;

· Жалға берушінің қалыпты жұмысына кедергі келтірсе немесе оның қызметі Жалға беруші үшін теріс қаржылық, өндірістік және техникалық салдарға әкеп соқса.

16. Жалға алушының талабы бойынша жалдау шарты мынадай жағдайларда сот тәртібімен мерзімінен бұрын бұзылуы мүмкін, егер:

· Жалға беруші мүлікті (объектіні) пайдалануға бермесе не Шарт талаптарына немесе мүліктің мақсатына сәйкес жалға алынған мүлікті (объектіні) пайдалануға кедергі келтірсе;

· Жалға алушыға берілген мүлікте оны пайдалануға кедергі келтіретін, Шарт жасасу кезінде Жалға беруші ескертпеген, Жалға алушыға алдын ала белгісіз болған және Шарт жасасу кезінде жалға алынған мүлікті (объектіні) қарап-тексеру немесе оның жарамдылығын тексеру барысында анықталуы мүмкін болмаған кемшіліктер болса;

· Жалға беруші жауап бермейтін мән-жайларға байланысты мүлік пайдалануға жарамсыз күйге түссе.

5. Тараптардың жауапкершілігі

17. Кінәлі тарап екінші тарапқа келтірілген материалдық залалды және Шарт бойынша өз міндеттерін орындамау немесе тиісінше орындамау салдарынан туындаған барлық залалдарды өтеуге міндетті.

18. Осы Шарттың талаптары мен шарттарын тікелей немесе жасырын түрде бұзатын мәмілелер жарамсыз болып табылады, ал оларды жасауға кінәлі тұлғалар Қазақстан Республикасының заңнамасында белгіленген тәртіппен тәртіптік, материалдық, әкімшілік және қылмыстық жауаптылықта болады.

19. Тәртіптік, әкімшілік және қылмыстық жауаптылыққа тарту кінәлі тұлғаларды келтірілген залалды өтеу міндетінен босатпайды.

6. Дауларды шешу тәртібі

20. Тараптар арасындағы барлық даулар келіссөздер жүргізу арқылы шешіледі.

21. Келісімге қол жеткізілмеген жағдайда, даулар Қазақстан Республикасының заңнамасына сәйкес сот тәртібімен шешіледі.

7. Өзге де талаптар

22. Осы Шартқа оның ажырамас және міндетті бөлігі болып табылатын, тараптар немесе тараптардың уәкілетті өкілдері қол қоюға тиіс қосымша (жалдау ақысын есептеу) қоса беріледі.

23. Жалға алынған мүліктің (ғимараттың, құрылыстың, оның ішінде әкімшілік ғимараттардың үй-жайларының) сыртқы бөлігіне жарнама орналастыру Жалға берушімен белгіленген тәртіппен келісілуге тиіс.

24. Осы Шарт жазбаша нысанда жасалады және оған тараптар қол қояды.

25. Шарттың заңдық күші бірдей екі данасы жасалды. Бір данасы Жалға берушіде қалады, екінші данасы Жалға алушыға беріледі.

Тараптардың заңды мекенжайлары мен банктік деректемелері:

	Жалға беруші
	Жалға алушы
	

	______________________________
	______________________________
	

	Қолы: ________________________
	Қолы: ________________________
	

	М.О. (бар болса)
	М.О. (бар болса)
	


